Politivennen, 1806-01-01
Noget angaaende Dands og Musik, baade i Hovedstaden, saa og i Kjøbstæderne i Dannemark. At denne Dands i de offentlige Verts huse, baade paa Hellig og Søgnedage, er meget utilladelig i mange Maader, er en Ting som af ethver rettænkende Menneske ikke kan benægtes, da samme tilvejebringer megen Uorden baade i Husene og paa Gaderne, af hvilke Uordener jeg her vil opregne nogle. dog ikke alle, som ere umuelige at opregne. - Jeg vil f. Ex. begynde med Tjenestefolkene, som ved denne Lokkemad blive baade paa een og anden Maade bragt til Utroskab imod deres Foresatte, det være sig i en eller anden Stand, dette være ligemeget. - Karle og Drenge, samt Piger, som til denne Last ere hengivne, og som ikke faae Tilladelse af deres Foresatte, at bivaane disse Selskaber, skade dem mangen Gang til Trods og gaae endog uden deres Tilladelse, igjennem baade Vinduer og Døre, for Natten igjennem at dandse. - Ligeledes befindes og paa saadanne Steder dunhagede Drenge med deres Dame ved Siden, en Tobakspibe i Munden, og en Bolle Punsch, eller en Flaske Viin for sig, og hvorfra bestrides disse Udgivter? Naar Lønnen eller Fortjenesterne ikke strække til, da bedrages og bestjæles Prinsipalen eller Hosbonden, først paa fine Maader, og gaaer dette godt i det smaae, da er Vejen til Ulykken banet; som dog havde kunnet været forebygget, dersom denne Lejlighed ikke havde været. Ligeledes ere Naboer og Gjenboer udsatte for den ubehagelige Støj og Larm, som saadant medbringer, og hvor kjedeligt maae dette ikke være, naar et næsten døende Menneske (som jeg selv haver været Vidne til) siger: Jeg kan ingen Roe have for den Sværm med Musik og Mennesker. Jeg vil ikke tale om, at der næsten aldrig gaaer saadan een Nat fordi foruden Trætte og Slagsmaal, baade i Huset og paa Gaderne, hvilket ligeledes forstyrrer den offentlige Roe, for alle omkring i Nabolauget, og gjør Ulejlighed for Politiet - og hvor mangen uskyldig Pige bliver ikke herved Udsvævende og liderlig. Da jeg nu haver forestillet hvad Ubehageligheder saadant medbringer, saa vilde jeg og herved underdanigst forestille til højere Bedømmelse, om saadant i alle baade store og smaae Stæder ikke kunde forebygges paa følgende Maade: 1) Da en Vært som er min Ven, ofte haver forsikkret mig paa, at han ved at have beregnet alt, haver havt i reen Profit 20, 22 a 25 Rdlr. i een Nat, saa synes mig, at da en Mand som viser Comedier eller andre Konster, maae betale en vis Afgivt til Byens Fattige, hvorfore skulde da saadant reent uden Afgift til Fattigkassen have Sted, og allerhelst da en saadan Afgivt muligt gjorde Lystighederne færre, og derved bidrog til Ordens Vedligeholdelse, og Natteroe for omkringboende. 2) Da saadan en Mand, endskjøndt han haver Privilegium paa at holde Vertshuus, dog ikke har det, saavidt mig er bekjendt paa at holde Musik og Dands hele Natten igjennem, er det billigt at han ved denne aparte Sag bør betale en Afgift af hver Nat; og da dette skeer, for at hæmme saadant, skulde denne ikke være saa liden; f. Ex. 8 a 10 Rdlr., og over, og under, ligesom det for Uordens Skyld fandtes nødvendigt, da saadanne Selskaber ere ganske unødvendige, og paa det at ingen Uorden dermed kunde foregaae, skulde dem et Bevis af Politimesteren meddeles, at forevise Politi og Vægtere. Vægterne skulde indskærpes nøje at give Agt paa saadan utilladelig Musik, og have Tilladelse at fordre af Værten, at forevises Tegnet om Tilladelsen, og i Tilfælde af at Vægteren forefandt s upaapassende, da skulde han paa een eller anden Maade afstraffes passende, thi ellers vilde maaskee Stikpenge hielpe, at Vægteren ikke anmældte sligt; og andre, det være lig hvem det vilde, skulde være berettigede til at anmælde saadant, og Angiveren tilhøre den halve Mulkt Værten betalede, som billigen maatte være do! belt imod hvad den anden Betaling kunde være. - Jeg er forsikret paa, at dersom dette maatte blive taget i Betragtningmegen Uroe og Uorden vilde blive hæmmet.